George Saunders

George SAUNDERS (naskiĝis la 2-an de decembro 1958, Amarillo, Teksaso, Usono) estas usona verkisto, eseisto kaj scenaristo kies libroj estis en la furorlisto de The New York Times. Laŭ indiko el vikidatumoj, li nun aktivas en Roĉestro kaj en Sirakuso, ambaŭ en Novjorkio.

 Verkado 
La verkado de Saunders ofte temigas la absurdaĵon de konsumismo kaj entreprena kulturo, same kiel la rolon de la amaskomunikilaro. Kvankam multaj kritikistoj vidas satirajn tonojn en granda parto da la verkaro de Saunders, li ankaŭ levas moralajn temojn. Pro la tragikomikaj elementoj en lia verkaro, li estis komparita kun Kurt Vonnegut, kies verkoj inspiris Saunders .

En la malfruaj 1990-aj jaroj, Ben Stiller akiris la filmrajtojn al la rakonto CivilWarLand in Bad Decline . Saunders ankaŭ verkis la scenaron por plenlonga filmo bazita sur sia romano Sea Oak .

Saunders estas sekvanto de la Nyingma skolo (tibeta) de budhismo.

En 2017 li ricevis la Premion Booker por la historia romano Lincoln in the Bardo, kaj en 2018 li ricevis la premion Heartland pro tio.

 Verkaro 
 Fikcio 
 CivilWarLand in Bad Decline (1996; rakontoj kaj romano)
 Pastoralia (2000; rakontoj kaj romano)
 The Very Persistent Gappers of Frip (2000; rakonto kun ilustraĵoj de Lane Smith. furorlibro de The New York Times)
 The Brief and Frightening Reign of Phil (2005; romano)
 In Persuasion Nation (2006; rakontoj)
 Tenth of December: Stories (2013; rakontoj; furorlibro de The New York Times)
 Fox 8 (2013; rakontoj)

 Nefikcio 
 A Bee Stung Me, So I Killed All the Fish (Notes from the Homeland 2003—2006) (2006)
 The Braindead Megaphone (2007; eseokolekto)

 Antalogioj 
 Fakes: An Anthology of Pseudo-Interviews, Faux-Lectures, Quasi-Letters, «Found» Texts, and Other Fraudulent Artifacts, redaktita fare de David Shields kaj Matthew Vollmer (2012)

 Referencoj 

 Eksteraj ligiloj 


 10 Liberaj Rakontoj de George Saunders haveblas sur la interreto

Kategorio:Usonaj fantastaj verkistoj